આ કેટેગરીનાં મોટાં ફંડ્સમાં સામેલ ICICI પ્રુડેન્શિયલ બેલેન્સ્ડ એડ્વાન્ટેજ ઇન્ડેક્સના પ્રાઇસ-ટુ-બૂક વેલ્યૂ (PBV) રેશિયોના આધારે ઇક્વિટીની ફાળવણીમાં ફેરફાર કરે છે અને દૈનિક ધોરણે રિબેલેન્સિંગ કરે છે. આદિત્ય બિરલા સન લાઇફ બેલેન્સ્ડ એડ્વાન્ટેજ મહત્તમ એસેટ મિક્સ માટે ટ્રેઇલિંગ PE રેશિયો, PBV અને ડિવિડન્ડ યીલ્ડ જેવા રેશિયોના મિશ્રણનો ઉપયોગ કરે છે. એડલવાઇઝ બેલેન્સ્ડ એડ્વાન્ટેજ અલગ અભિગમનો ઉપયોગ કરે છે. તે બજારના ટ્રેન્ડને પારખવા ટેક્‌નિકલ અને ફંડામેન્ટલ્સ માપદંડના મિશ્રણની મદદ લે છે. ફંડનો હેતુ નીચા ભાવે ખરીદી ઊંચા ભાવે વેચવાનો છે, જે રોકાણકારને લાંબા ગાળે વોલેટિલિટીનો સામનો કરવામાં મદદરૂપ થાય છે.